Frönsk stjórnvöld hafa gefið út alþjóðlega handtökuskipun á hendur Carlos Gón Ghosn, fyrrverandi forstjóra bílaframleiðandanna Renault og Nissan.
Ghosn strauk eftirminnilega til Líbanon þegar hann var laus gegn tryggingu í Tókýó árið 2018. Forstjórinn fyrrverandi var sakaður um fjármálamisferli er hann lét smygla sér úr landi með einkaþotu.
Enginn framsalssamningur er í gildi á milli Líbanons og Japans. Á Ghosn meðal annars að hafa dregið að sér fé í gegnum Renault og nýtt til að kaupa stærðarinnar snekkju.
Sjálfur hefur Ghosn sagst hafa flúið vegna þess að hann bjóst ekki við því að réttarhöldin í Japan yrðu sanngjörn.
Sagði hann enn fremur að Nissan hafi unnið að handtöku hans í samstarfi við saksóknara vegna illinda sem urðu þegar hann vildi treysta enn samband japanska bílafyrirtækisins við franska Renault.
Samkvæmt Wall Street Journal er ekki búist við því að handtökuskipunin breyti okkru. Ghosn er með líbanskan ríkisborgararétt og ríkið framselur ekki eigin ríkisborgara. Hann mun þó þurfa að halda kyrru fyrir í landinu.
